open-index/open-wikipedia-markdown huggingface dataset:
Tore Johansen (musiker)

**Tore Johansen** (født 1977) er en norsk jazzmusiker (trompet), utdannet ved Jazzlinja i Trondheim.

Han vokste opp på Tverlandet utenfor Bodø sammen med sin eldre, trommespillende bror, Roger. Som 16-åring hadde han sin første jazzgruppe med bass-nestor, Terje Venaas, som da var ansatt som landsdelsmusiker i jazzgruppa Trio Nord sammen med Finn Sletten og Jan Gunnar Hoff.

## Internasjonal
Johansen har spilt med den svenske saksofonisten Nisse Sandström og har samarbeidet med Karin Krog. Han har også jobbet med blant andre pianist Lars Jansson (Sverige) og altsaksofonist Jukka Perko (Finland) og med den amerikanske pianisten Hal Galper. Sistnevnte prosjekt ble dokumentert i 2004 av NRK P2 Jazzklubben fra klubben Blå i Oslo. Han har også turnert med Trondheim Jazzorkester og Chick Corea i blant annet USA, Skandinavia og Japan. Dette er dokumentert på plate på Midtnorsk Jazzsenters eget plateselskap, MNJ Records. Andre samarbeidsprosjekter har blant annet vært med trompetisten Kenny Wheeler i 2008 og bassisten Steve Swallow i 2009.

Johansen har også ofte spilt sammen med musikere fra hans egen landsdel (Nord-Norge), blant annet med Bjørn Alterhaug, Jan Gunnar Hoff (klaver), Finn Sletten (trommer) og Ole Morten Vågan (bass). Johansen spilte på Moldejazz i 2002 med Ole Morten Vågan og Hallgeir Pedersen (gitar). Dette ble utvidet til kvartett med storebror Roger Johansen på trommer. Kvartetten Johansen/Pedersen/Vågan/Johansen la også grunnlag for andre prosjekter, som for Nord-Norges visekunstner, Terje Nilsen på Trondheim Jazzfestival i 2006 og nonetten Lars Gullin Tribute med blant andre John Pål Inderberg på barytonsax og svenske Lars Sjösten på piano (original medlem av Gullins kvartett fra 70-tallet).

Johansen har også arbeidet mye i duoformat med pianisten Vigleik Storaas, dokumentert på Rainbow Session (2007) utgitt på plateselskap Inner Ear.

## Utmerkelser
Johansen var «Nordlandsprofil» på Nordland Musikkfestuke 2002, tilknyttet Nordnorsk Jazzsenters aspirantordning 2002-2004, mottok Norsk kulturråds ensemblestøtte i 2005 og var mottakeren av Stubøprisen samme år.

## Utgivelser
* *Earth Stills* (med Andy Sheppard, Jens Christian Bugge Wesseltoft, Arild Andersen, og Gard Nilssen) Inner Ear 2015
* *Double Rainbow* (med Vigleik Storaas, Jo Skaansar og Jon Christensen) Inner Ear 2012
* *Nord* (med Marit Sandvik, Jan Gunnar Hoff, Olaf Kamfjord, Roger Johansen, og Odd Børretzen) Inner Ear 2011
* *Natt, stille* (med Marit Sandvik, Jan Gunnar Hoff, Olaf Kamfjord, Roger Johansen, Halvdan Sivertsen, Lars Bremnes, og Fredrik Olsen) Inner Ear 2010 
* *I.S.* (med Steve Swallow) Inner Ear 2010
* *[[Jazz Mass]]* (med Elin Rosseland, Bodø Domkor og Bodø Sinfonietta) Inner Ear 2009
* *Giving* (med Jukka Perko, Knut Riisnæs og Lars Jansson) Inner Ear 2008
* *Rainbow Session* (med Vigleik Storaas og Ole Morten Vågan) Inner Ear 2007
* *Like That* (med Karin Krog) Gemini Records 2005
* *Windows* (med Hallgeir Pedersen) Gemini Records 2003
* *Happy Days* (med Jan Gunnar Hoff) Gemini Records 2002
* *Man, Woman and Child* (med Karin Krog) Gemini Records 2000

## Eksterne lenker
* 
* 
*  
*  Biografi fra Jazzbasen.
Matboks

En **matboks** er en boks man kan transportere eller oppbevare matpakke eller annen mat i. I Norge har matboksen fortrinnsvis brukt til medbrakt lunsjmat eller nistemat på tur. Matbokser er vanligvis laget av tre, metall eller plast, og kan være utsmykket med logoer og tegninger.

## Trivia
Verdens største samling av matbokser befinner seg i Columbus i den amerikanske delstaten Georgia.

## Referanser
Snøblindhet

**Snøblindhet, sveiseblink** eller **solblindhet** (*Keratoconjunctivitis nivalis* på latin) er midlertidig blindhet forårsaket av brannskader på hornhinnen på øyet.  Brannskaden kan være som følge av sterkt sollys eller annet skarpt og spesielt ultrafiolett lys.

Navnet snøblindhet kommer av risikoen for slik skader på steder der det er mye snø, hvor snøen forsterker/reflekterer lyset, med 60 til 96%, slik som tidlig vår, hvor sole er under UV nivå 3, men økes betydelig grunnet snøen. 

Når skaden er forårsaket av lys fra sveising kalles tilstanden gjerne **sveiseblink** eller **sveiseblindhet**.

Snøblindheten kan lett bli leget og har som regel ingen varige skader.

## Referanser
What Would Jesus Do?

**What Would Jesus Do?** (**WWJD?**) er en frase som ble mye brukt blant kristne i USA på 1990-tallet. Det er (var) et motto som minnet mange tusen kristne på deres tro og på at Jesus er et eksempel man kan følge i dagliglivet, prøve å se ting og gjøre slik Jesus hadde sett ting og gjort. Uttrykket kom fra boka I hans fotspor av Charles M. Sheldon

På norsk kan vi oversette uttrykket til *Hva ville Jesus gjort?* eller *Hva hadde Jesus gjort?*.

Initialene brukes også som en forkortelse for *Walk With Jesus Daily* (*Gå med Jesus daglig*). Det er i dag populært med fargede armbånd med påskriften *WWJD*, som kan stå for både *What Would Jesus Do?* og *Walk With Jesus Daily*. Førstnevnte betydning kan av og til ha et spørsmålstegn etter seg.

## Referanser


## Eksterne lenker
WWJD
de kristne har flere slike "forkortelser", bl.a. HITS som betyr He Is The Saivior.
Worms 3D

***Worms 3D*** er et turbasert videospill i *[[Worms-serien]]*, utviklet av Team 17 og utgitt høsten 2003 til Windows, Xbox, GameCube og PlayStation 2. *Worms 3D* er det første spillet i *Worms*-serien som foregår i tre dimensjoner.

## Oppbygning
Som med forgjengerne styrer spilleren i *Worms 3D* en gruppe makk væpnet til tennene med en mengde forskjellige våpen, og skal utslette de andre lagene. De andre lagene kan være styrt av datamaskinen, av en annen person på samme datamaskin, eller av en annen person over et nettverk eller Internett.

Den norske musikeren Bjørn Lynne har laget musikken i *Worms 3D*.

## Eksterne lenker
* ''Worms 3D''s offisielle hjemmesider 
* ''GameSpot'' om ''Worms 3D''
* ''Gamer.no'' om ''Worms 3D''
Rørvikskartunnelen

**Rørvikskartunnelen** er en tunnel mellom Kabelvåg og Rørvika på Austvågøya, i Vågan kommune i Nordland. Tunnelen er 726 meter lang, og er en del av europavei 10. Tunnelen erstattet veien over Rørvikskaret, som i dag kan gås til fots. Byggingen av tunnelen tok hele 5 år, fordi tunnelbyggerne traff på en svakhetssone inne i fjellet. Fjellet raste ut, og det ble til slutt hull tvers gjennom fjellet fra skaret og ned til tunnelen. Inne i tunnelen ble det støpt et tykt tak i bruddsonen. Hullet oppe på skaret er omkranset av et høyt gjerde for å hindre at sauer eller folk skal falle ned. Gjennomslag i tunnelen kom 1. desember 1970, og den ble åpnet 8. november 1974. Det gamle veien nådde 140 meter over havet og det var problemer med snøstormer.

## Referanser
Paul Scheuring

**Paul T. Scheuring**  (født 20. november 1968 i Aurora, Illinois) er en amerikansk regissør og manusforfatter for filmer og TV-serier. Han er mest kjent for å ha laget serien *[[Prison Break]]*, der han også har skrevet flere episoder.

## Filmografi
* *36K* (2000) (manusforfatter, regissør)
* *A Man Apart* (2003) (manusforfatter)
* *Briar & Graves* (2005) (TV-serie) (skaper, manusforfatter, serien ble aldri vist)
* *Prison Break* (2005-2009) (skaper, produsent og kreditert for å ha skrevet episodene 1x01, 1x02, 1x09, 1x13, 1x19 (idé), 1x22, 2x01, 2x17 (med Karyn Usher), 2x22 og 3x01)
* *Mexicali* (2008) (manusforfatter, aldri vist)
* *The Experiement* (2010) (regissør, manusforfatter)

## Referanser


## Eksterne lenker
*
C.L. Johannesen

**Christian Ludvig Frederik Johannesen** (født 4. april 1862 på Toftir på Færøyene, død 29. januar 1935 i Horne i Danmark) var en færøysk folkeskolelærer og blant innbyderne til julemøtet i 1888, et møte som regnes som begynnelsen på Færøyenes nasjonale vekkelse. Han ble en av lederskikkelsene i den gryende nasjonale bevegelsen.

## Liv og virke
Han var sønn av fiskerbonden og leilendingen Johannes Lydersen og hustru Maren Malene Heinesdatter. Han hadde flere søsken. Som guttunge mistet han faren, som forulykket til sjøs.

Han viste seg som evnerik på en tid med få utdannelsesmuligheter for færøyinger fra så enkle kår som ham, men loven om allmueskolen på Færøyene av 1871 hadde utløst et behov for flere lærere. Han gikk lærerseminaret i Tórshavn, og ble lærer ved kommuneskolen (allmueskolen) i samme by, hvor det var både allmueskole og realskole. I 1891 utgav han sammen med Jógvan Poulsen den første ABC-boken på færøysk, men V.U. Hammershaimbs rettskrivning gjorde den raskt avleggs.

C.L. Johannesen flyttet senere til Danmark, og var lærer, senere førstelærer (skolebestyrer), ved Oreby skole utenfor Sakskøbing i 38 år. Han underviste også ved den tekniske skolen i Sakskøbing i 25 år. Han «underviste meget personlig og påvirket sine elever», skrev prosten i Sakskøbing i et minneord.

Johannesen ble en av lederskikkelsene i den gryende nasjonale bevegelsen på Færøyene. Han skrev den lange historiske avhandlingen fra julemøtet i 1888, som han var blant innbyderne til. I 1988 ble han avbildet på et færøysk frimerke, i anledning 100-årsmarkeringen for julemøtet. Johannesen var imidlertid «ingen partimann … men en varm fedrelandsvenn i gammeldags forstand, en god dansk mann med det særpreg at han var færøying og naturligvis elsket Færøyene, land, folk og språk».

Johannesen hadde sterke religiøse interesser. Han var også avholdsmann. Etter at han flyttet til Sakskøbing, bidrog han sterkt til speiderbevegelsen, var søndagsskolelærer, og satt i menighetsrådet.

Han var gift to ganger, første gang med Cornelia (Nella) Jøns Johannsen fra Sønderjylland, datter av folketingsmann Thomas Johannsen og brordatter av den sønderjyske politiske lederen Gustav Johannsen.

## Referanser
Jens Olsen

**Jens Olsen** (født 14. februar 1860 i Tórshavn, død 1. mars 1921 samme sted) var en færøysk kjøpmann, konsul og blant innbyderne til julemøtet i 1888, et møte som regnes som begynnelsen på Færøyenes nasjonale vekkelse.

## Liv og virke
Han vokste opp i et forretningsmiljø som sønn av bokholder Cristopher Michael Olsen og hustru Elsebeth Christine Evensen. Morens brødre var kjøpmann Joen Peter Evensen og prost Jens Christian Evensen. Han giftet seg i 1893 med Petra Müller, datter av kjøpmann, sysselmann, folketings- og landstingsmann Hans Christopher Müller og hustru Maren Sørensdatter Olsen. Petras bror, kjøpmann Søren Müller, var gift med Jens Olsens søster, Margrethe. 

Jens Olsen ble ansatt i Martin Christian Restorffs allsidige import- og eksportforretning i 1871. Fra 1877 arbeidet han i fem år i en kornforretning i København, deretter ett år i en forretning i Liverpool. Han lærte å tale både engelsk og fransk flytende. I 1886 ble Olsen bestyrer ved AS Thorshavns Handelsforening, som drev handels- og fiskeforretning, skipsproviantering og eksport av blant annet klippfisk. Butikkhandelen i Tórshavn hadde både kolonialvarer og manufaktur. Han var formann i kjøpmannsforeningen på Færøyene, og kom til å spille en viktig rolle under den første verdenskrig.

Jens Olsen var blant de ni mennene som inviterte til julemøtet i 1888, og påtok seg å være kasserer for Føringafelag. Sammen med Rasmus Effersøe kom han også til å dekke det meste av utgiftene til Føringafelag så vel som nasjonalbevegelsens eget blad, *[[Føringatíðindi]]*. I 1988 ble han avbildet på et færøysk frimerke, i anledning 100-årsmarkeringen for julemøtet. Selv om han hadde en nasjonal innstilling, ønsket han å bevare Færøyenes forbindelse til Danmark, og satt som styreformann i eierselskapet for sambandsorganet *[[Dimmalætting]]* i mange år.

Han ble i 1911 utnevnt til norsk visekonsul på Færøyene.

## Referanser
Skyttergravsfot

**Skyttergravsfot** (engelsk *trench foot)* eller **livbåtfot** er en medisinsk tilstand på føtter som har vært kalde og våte over tid.Kuldeskade, arbeidsskadeforsikring, ''regjeringen.no'' (pdf) 

Spesielt under første verdenskrig, da soldater vasset i vann og søle som samlet seg i bunnen av skyttergravene, ble mange angrepet. Ofte måtte de stå i vann til over anklene flere dager i strekk.Hele 100&nbsp;000 tilfeller ble registrert. Under andre verdenskrig ble det registrert 60&nbsp;000 tilfeller.

Tilstanden oppstår når føtter utsettes for en kombinasjon av fuktighet, kulde og ofte uhygieniske forhold. over lengre tid. Men kan oppstå så raskt som 10 timer. I motsetning til frostskader, oppstår tilstanden som oftest i temperaturer over frysepunktet, og klassifiseres som en nedkjølingsskade.

## Historie
Tilstanden ble først beskrevet under Napoleon Bonapartes retrett fra Russland vinteren 1812.

Soldater fra første verdenskrig fortalte hvordan føttene hovnet opp og ble så numne at man kunne stikke en bajonett i dem uten å føle noe som helst. Unngikk man amputasjon, og hevelsen la seg, begynte torturen. Voksne menn hylte og skrek av smerte, og til sist bli nødt til å amputere. Hvalolje var til stor hjelp som forebyggelse. Det gjaldt å holde soldatenes støvler vanntett, og hvalolje er velegnet til impregnering. En tropp på tusen mann brukte 40-50 liter hvalolje daglig, bare til støvelpuss. Britene oppførte all hvalolje - også uraffinert - på sin liste over kontrabande. Vinteren 1915 tok de derfor beslag i hvalkokeriet «Esperanza» utenfor Cornwall, noe som skapte bekymring hos norske hvalfangere og dermed et anstrengt forhold mellom britiske og norske styresmakter.

Skyttergravsfot dukket opp igjen i den amerikanske hæren under Vietnamkrigen på 1960- og 1970-tallet og i den britiske hæren under Falklandskrigen i 1982.

Det er også rapportert tilfeller blant ukrainske soldater i 2022 under den russiske invasjonen av Ukraina.

## Symptomer
Symptomer av skyttergravsfot er:
* Kalde, våte føtter, etterhvert nummenhet.
* Blek hud med dårlig sirkulasjon, langsom kapillærfylning
* Ved oppvarming av føttene kommer smerter og hevelse.

## Referanser


## Eksterne lenker
*Alt om helse
Holøyen

**Holøyen** er ei lita bygd i Tolga kommune. Bygda ligger sørøst for kommunesenteret, *stasjonsbyen* Tolga, langs Holavassdraget, og ved  mellom Tolga og Drevsjø. Den sogner til Holøydalen kapell.

I bygda ligger det en nedlagt skole, som nå brukes som vevstue.

## Referanser
Sandavágur

**Sandavágur** (, foreldet dansk skrivemåte: *Sandevåg*) er en bygd på Færøyene. Den ligger sør på øya Vágar. Sandavágur ligger i Vága kommuna.

Den 1. januar 2021 bodde det 973 personer i Sandavágur og 2&nbsp;141 i hele kommunen.

I 1917 ble det funnet en runestein som forteller at stedet først ble bosatt av rogalendingen Torkil Onundarson rundt år 1200. Steinen oppbevares i Sandavágs kirkja.

Lagmannen på Færøyene hadde kongsfestegården Steigargarður i Sandavágur som embetsgård fra 1555 til Lagtinget ble avviklet i 1816.

## Referanser


## Eksterne lenker
*
William Hanes

**William Hanes** (født 24. januar 1974 i Kentucky, USA) er en amerikansk hundekjører fra Kasilof i Alaska i USA. 

Hanes flyttet til Alaska i 1993, og han begynte med hundekjøring i 1997. I 2002 deltok han, og ble nummer 19 i Canadian Challenge 340. To år senere var han med i Kuskokwim 300 der han endte som nummer 21, og han ble nummer 5 i Tustumena 200 i 2006.

I 2004 debuterte han i Iditarod med en 40.-plass. Neste gang han deltok i verdens lengste hundesledeløp var i 2006, og i dette løpet ble han nummer 19. 

William Hanes jobbet tidligere som fisker og er nå guide for fiskere. 

## Plasseringer i Iditarod

## Eksterne lenker
* 
* 
* Biografiside fra Cabela
Bånsull

**Bånsull**, **barnesull**, **vuggevise** eller **god-natt-sang** er sanger som synges for å roe barn når de skal sove. Mange bånsuller er gamle folkeviser, og det er i stor grad disse gamle god-natt-sangene som kalles bånsuller. Navnet kommer av ordene *barn (bån)* og *sulle*. Man skal sulle barnet i søvn med en rolig sang. En snakker også om å lulle i søvn, jf. den opprinnelig svenske *Byssan lull*. Engelsk lull (som i lullaby = vuggevise) og tysk lullen (vugge) har samme opprinnelse.

Folklorister skiller mellom *god-natt-sanger* og *svævingssanger* (av verbet svæve som betyr å få til å sove). Svævingssang brukes for spedbarn som må synges helt inn i søvnen. Slik sang trenger ikke ha meningsfullt innhold, kan gjerne improviseres, men de må være jevnt rytmiske og vare ved helt til barnet sover. Godnattsangen brukes til større barn. Det er en sang som synges som en del av leggeritualet. Sangen har meningsfull tekst og kan gjerne være kort. Disse sangformene er i utgangspunktet ikke sanger som inngår i en barnetradisjon..

## Bånsuller i klassisk musikktradisjon
I klassisk musikk kalles bånsuller berceuse, som er et fransk ord for bånsull. Den antagelig mest kjente bånsullen er Johannes Brahms' sang *[[Vuggesang_(Brahms)|Wiegenlied]]*. Av norske bånsuller er *[[Gjendines bådnlåt]]* blant de mest kjente. Edvard Grieg hørte den av den unge seterjenta Gjendine Slålien på Skogadalsbøen i Jotunheimen. Han skrev den ned, og arrangerte den for piano.

## Norske vuggeviser
Av en mengde tradisjonelle og populære vuggeviser på norsk kan nevnes:

* *[[Byssan lull]]*
* *[[Trollmors vuggevise]]*
* *[[Den lille Ole med paraplyen]]*
* *[[Sulla meg litt]]*
* *[[Ha takk, O Gud, for dagen]]*
* *[[Lykkeliten (sang)|Lykkeliten]]*
* ''Kvelden lister seg på tå''
* *[[Sov, du vesle spire ung]]*
* *Kjære lille gutten min*
* *[[Fager kveldssol smiler]]*
* *[[Nå lukker seg mitt øye]]*
* *[[Sov du, vesle vennen min]]*
* *[[Om kvelden]]*
* *[[So ro, Lillemann|So ro, Lillemann (Klatremus' vuggevise)]] *– fra Thorbjørn Egners fortelling *[[Klatremus og de andre dyrene i Hakkebakkeskogen]]*
* *[[Jeg er trett og går til ro]]*
* *[[Vuggevise (Jens Gunderssen)|Vuggevise]] *– av Jens Gunderssen; denne visen skrev Gunderssen imidlertid til en voksen kvinne som lå på dødsleiet
* *Vuggevise* med tekst av lyrikeren Kolbein Falkeid og melodi av Øyvind Staveland, framført av bandet Vamp – utgitt på albumet *[[En annen sol]]* (2000)

## Referanser


## Eksterne lenker
* 

* Bånsull "Gjendines bådnlåt", fra prosjektet lullabiesoftheworld.org
* Bånsull "Na ska' en liten fa sova sa sott", fra prosjektet lullabiesoftheworld.org
Jamie Nelson

**Jamie Nelson** (født 1948) er en amerikansk hundekjører fra Togo, Minnesota, USA. 

Nelson startet med hundekjøring i 1968, og i 1989 debuterte hun med 25.-plass i Iditarod. Totalt har Nelson deltatt 4 ganger i verdens lengste hundesledeløp, og fortsatt er hennes beste plassering fra debutåret 1989.

Jamie Nelson har deltatt en gang i Yukon Quest. Det var i 2002 der hun endte som nummer 19.

## Plasseringer i Iditarod

## Plasseringer i Yukon Quest

## Eksterne lenker
* 
* Biografiside fra Cabela
Årelating

**Årelating** er en behandlingsmetode hvor man åpner en blodåre for å tappe ut blod. For å åpne blodåra bruker man et kniv- eller tanglignende redskap som kalles flitt eller sneppert. Alternativt kan man la blodsugende igler suge ut blodet.

Årelating er en av de eldste kjente behandlingsformer, og har sannsynligvis vært brukt helt fra legevitenskapens begynnelse. Til tross for store naturvitenskapelige oppdagelser og medisinske fremskritt fra rundt år 1500 og utover, ble ikke troen på årelating svekket før rundt år 1900. Etter hundre år i skyggen av moderne behandlingsmetoder har årelating blitt tatt i bruk igjen på pasienter som lider av hemokromatose.

## Til bruk
Årelating brukes ofte mot Hemokromatose, polycytemi og porfyri.

## Sneppert
Sneppert er et redskap som ble brukt til årelating i gamle dager. Sneppert er en betegnelse på et lite, håndholdt instrument som ble brukt til årelating fra 1600-tallet til og med 1800-tallet. Navnet kommer fra tysk; schnäpper («snappe», «springe tilbake»). Et annet navn brukt i Norge er «årelatingsjern» eller «årelatingskniv».

Instrumentet har et lite knivblad som ble spent med en fjær. Snepperten ble lagt mot huden, fjæren ble utløst, huden perforert og årelatingen kunne gjennomføres. Snepperter ble produser av instrumentmakere i Bergen frem til 1850-åra.

Hos voksne ble det tappet i underkant av en halv liter blod, oftest fra en åre på innsiden av armen ved albuen. Årelatingen ble ofte utført av personer som ikke var leger.

## Referanser
Elinborg Lützen

**Elinborg Lützen** (1919–1995) var en færøysk grafiker.  Hun er særlig kjent for sine tresnitt og bokillustrasjoner. 

Hun vokste opp på handelsstedet Klaksvík som datter av kjøpmann Andreas Christian Lützen og hustru Hanne Joline Niclasen. Andreas Christian Lützen den eldre var hennes oldefar, og Daniel Niclasen var hennes morfar.

Fra 1937 studerte hun ved Tegne- og Kunstindustriskolen for Kvinder i København og bodde sammen med maleren Sámal Joensen-Mikines. De giftet seg i 1944 og skiltes i 1952. Hun studerte senere ved Kunst- og håndverksskolen i Bergen i 1957/1958 og bosatte seg i Klaksvík. Islandske Messiana Tómasdóttir, som senere viet seg til figurteaterfaget, studerte grafiske teknikker hos henne mellom 1965 og 1967. 

I 1981 flyttet Elinborg Lützen fra Klaksvík til Tórshavn, hvor hun døde barnløs i 1995.

Hun hadde blant annet utstillinger på Galleri F15 og andre steder i Norge. Den norske utgaven av Jørgen-Frantz Jacobsens roman *Barbara* (Bokklubben, 1977) var illustrert av henne. 

## Referanser


## Eksterne lenker
* 
* Art.fo – Elinborg Lützen Færøyenes kunstmuseum. Portrett, biografi
* Kvininfo.dk Dansk kvinnebiografisk leksikon
* Faroeartstamps.fo - om Elinborg Lützen (engelsk, tysk)
Frosk (andre betydninger)

**Frosk** viser gjerne til ordenen av haleløse amfibier, frosker, men frosk har også flere betydninger:

*Frosker, amfibier
*Frosk (band), band fra Horten
*Frosk, medlem av hiphop-gruppa Herreløse
*Herr Frosk, figur i tegneserien Lenore
**[[Frogs]]*, amerikansk skrekk- og sciencefictionfilm fra 1972
Assistentdommer

**Assistentdommer** i fotballkamper ble tidligere (fram til 1997) kalt *linjedommer*. Det er assistendommeren som vurderer og markerer for innkast og offside, men skal også assistere hoveddommeren i andre avgjørelser som frispark, hjørnespark og «fem-meter». 

Det er minst to assistentdommere i en fotballkamp, plassert på hver sin langside av fotballbanen. I de øverste divisjonene og i internasjonale fotballkamper er det også en tredje dommerassistent, som oppholder seg ved innbytterbenkene. Denne assistentdommeren, ofte kalt "fjerdedommeren", skal ta seg av spillerbytter og hjelpe hoveddommeren med å holde orden på spillere, trenere og ledere som oppholder seg i dette området. 
En assistentdommer hjelper dommeren med å ta avgjørelsene i løpet av kampen. 

Assistentdommerens hovedoppgave er offside. Han tar som regel også innkastavgjørelser på den sidelinjen han er på, mens dommeren som regel tar avgjørelsene på de to hvor det ikke er assistentdommere. Avhengig av nivå og erfaring får assistentdommeren tildelt ansvarsområde på banen. Dommeren deler gjerne banen opp i to diagonaler, der dommeren løper mot venstre hele tiden, og tar de fleste avgjørelser der, mens de to assistentdommerne gir råd om avgjørelser særlig i sitt nærområde. Han kan imidlertid også gi dommeren råd om avgjørelser andre steder på banen, for eksempel hvis noe skulle være skjult bak dommerens rygg. Dommeren har full anledning til å ikke følge assistentdommerens råd, men i toppfotballen er det sjelden man ser det annet enn ved fordelssituasjoner. På offsideavgjørelser ser man det svært sjelden. 

I lavere divisjoner er det ikke påkrevet med autorisert assistentdommer, men hoveddommeren kan sørge for at det finnes en person på hver langside for å markere når ballen forlater banen.

Etter at Ole Hermann Borgan måtte legge opp etter Champions League-finalen i 2006 der han i forkant ikledde seg det ene lagets drakt, er det få assistentdommere som har fått medieoppmerksomhet. Våre beste assistentdommere (om man skal se på internasjonale oppdrag) er Erik Ræstad og Geir Åge Holen, som assisterer Tom Henning Øvrebø i internasjonale kamper, og Steinar Holvik og Jan Petter Randen som internasjonalt assisterer Terje Hauge.
Tingakrossur

***Tingakrossur*** var en avis på Færøyene. Den ble utgitt fra 1901 til 1954 og på nytt fra 1960 til 1990. *Tingakrossur* var en partiavis for Sjálvstýrisflokkurin.

Lyrikk og prosa fikk mye plass. Rasmus Rasmussen skrev flere noveller som ble tatt inn i avisen. Færøyenes første roman, *Babelstornið* (1909) av Richard Long, gikk som føljetong.

Navnet *tingakrossur* kommer av en korsformet budstikke som bar bud om tingsamling på Tinganes.

## Redaktører
*Kristin í Geil 1901–1911
*Sverri Patursson 1911–1912
*Petur Alberg 1912–1914
*Kristin í Geil 1914–1935
*Eivind Isholm 1935–1939 
*Samuel Erik Matras 1940–1943 
*Louis Zachariasen 1943–1954 
*Hans David Matras 1960–1963
*Tummas Lenvig 1963–1966 
*Marius Johannesen 1967–1978 
*Hanna Absalonsen 1979–1985 
*Johan Petur Petersen 1985–1987 
*Petur Martin Rasmussen 1988–1989 
*Bergur Jacobsen 1990

## Litteratur
*Jette D. Søllinge og Niels Thomsen: *De Danske aviser 1634–1989*, 2. bind (1989), s. 692.
*Niels Thomsen og Jette D. Søllinge: *De Danske aviser 1634–1991*, 3. bind (1991), s. 694–695.
*Arnbjørn Ó. Dalsgarð: *Føroysk blaðsøga 1852–2002* (2002).
Regin Dahl

**Regin Dahl** (1918–2007) var en færøysk lyriker og komponist. Han var bosatt i Danmark det meste av livet, men diktet på morsmålet færøysk. Dahl koblet kvadtradisjonen til mer moderne og personlig særegne uttrykksmåter, og frigjorde seg tidlig fra den nasjonalromantikken som dominerte færøysk lyrikk. Hans lyrikk er dessuten utpreget musikalsk, ofte sangbar, med sterk vekt på rytmiske elementer og språklig velklang. Dahl har blitt omtalt som den «største lyrikeren Færøyene har fostret» av Carl Jóhan Jensen, og regnes som en av Færøyenes betydeligste lyrikere på 1900-tallet.

## Bakgrunn og karrière
Han ble født i Sandagerði i Tórshavn i 1918, som den yngste av Maria (født Hansen) og prost Jákup Dahls fire barn. Maria Dahl fra Tórshavn var datter av den kjente musikklæreren Georg Casper Hansen, også kalt Bakar Hansen, som opprinnelig var fra Bornholm. Jákup Dahl fra Vágur var sønn av kjøpmannen Petur Hans Dahl. Regin Dahl vokste opp i et hjem hvor faren forfektet kristendom og klassisk dannelse, men også selvstyre- og nasjonalbevegelsens krav om anerkjennelse av det færøyske språket, og fikk også opplæring i latin fra faren. Gudstroen kan også spores i noe av hans senere diktning. Mye brukte karakteristikker om Regin Dahls væremåte skulle bli usnobbete, bluferdig, selskapsmenneske og levemann.

Regin Dahl dro etter folkeskolen til Danmark i 1934, og tok examen artium ved Sorø Akademi i 1937. Vinteren 1937/1938 var han hjemme på Færøyene, og han dro senere tilbake til Danmark og studerte litteratur og norrønt ved Københavns Universitet. I 1947 ble han ansatt som konsulent i sin venn Ole Wivels forlag, og ble med videre som konsulent da dette inngikk i Gyldendal i 1953. Ved siden av rådgiverstillingen mottok han etterhvert kunsterstipend. Dahl ble boende i Danmark resten av livet, men hadde tett kontakt med andre færøyinger i landet, blant annet gjennom aktiv deltagelse i Føroyingafelag. Han var medredaktør i Føroyingafelags juleblad, *Jól uttanlendis*, sammen med Karsten Hoydal 1940–1944.

Dahl var gift og hadde tre døtre.

## Diktning
Dahl fikk sin første prosa på trykk i *[[Varðin]]* i 1936, og senere i *Jól uttanlendis* og *Útiseti*, men denne skilte seg lite fra den stilen man fant hos Jóannes Patursson, Hans A. Djurhuus og Janus Djurhuus. I 1937 debuterte han imidlertid med diktsamlingen *Í útlegd* («I landflyktighet»), hvor han beviselig hadde funnet sin egen stil. 

## Utmerkelser

## Bibliografi

## Diskografi
* 1993 – *16 sjómansrímur eftir H.A. Djurhuus*
* 1993 – *36 løg til føroyskar sangir*
* 1976 – *4 vísur*
* 1974 – *Barnarímur hjá Hans A. Djurhuus*
* 1972 – *Lukkurímur og fagnarljóð*

## Referanser




## Eksterne lenker
* 
* 
* Regin Dahl på *snar.fo*
* Regin Dahl på *bokasolan.fo*
Johan von Fircks

**Johan von Fircks** (død 3. januar 1667 i Fredrikstad) var en dansk offiser. Han var sønn av en kurlandsk godseier, Magnus von Fircks, og Anna von Syberg. 

I 1641 ble han kaptein i dansk tjeneste. På samme tid giftet han seg med enken etter Ditlev Rantzau til Clewitz, Anna van der Wisch, en datter av Johan van der Wisch. Senere skrev han seg til Åby i Norge og Blansgård i Sundeved. 1645 tjenestegjorde han i den norske hær under Hannibal Sehested med grad av oberstløytnant som rytterfører, og 1648 ble han sjef for det regimentet i Båhus. 

At han var ansett for en erfaren og krigskyndig offiser, kan man slutte av at Frederik III kalte ham ned fra Norge for å ta del i forhandlingene på herredagen i Odense i februar 1657, da krigen mot Sverige nærmest ble besluttet. I april samme år ble han utnevnt til å være nestkommanderende under Iver Krabbe over den norske hær. Han deltok med heder i felttoget, ble utnevnt til generalmajor og ble kommandant i Fredrikstad, hvor han døde.

## Kilder
*''Dansk biografisk leksikon''
EM i friidrett 1990

**EM i friidrett 1990** ble arrangert i Split fra 26. august til 2. september.

Det franske laget på 4x100 meter stafett for menn satte ny verdensrekord med tiden 37,79. I tillegg ble det satt en ny europarekord: Det britiske laget på 4x400 meter stafett for menn løp på 2.58,22. Under dette mesterskapet deltok for siste gang to tyske lag. En måned før den tyske gjenforeningen deltok for siste gang et lag fra DDR i et internasjonalt mesterskap.

## Resultater

### Menn
#### Løpsøvelser

#### Tekniske øvelser

### Kvinner
#### Løpsøvelser

#### Tekniske øvelser

**Forkortelser**

* VR: Verdensrekord
* ER: Europarekord
* MR: Mesterskapsrekord

## Medaljestatistikk

## Kilder
* Resultater, kvinner GBR Athletics
* Resultater, menn GBR Athletics
EM i friidrett 1994

**EM i friidrett 1994** ble arrangert 7. til 14. august 1994 i Helsingfors. Konkurransene ble arrangert på Olympiastadion fra 1952.

## Resultater

### Menn
#### Løpsøvelser

#### Tekniske øvelser

### Kvinner
#### Løpsøvelser

#### Tekniske øvelser

**Forkortelser**

* MR: Mesterskapsrekord

## Medaljestatistikk

## Deltakelse
Ifølge uoffisielle tall deltok 1125 utøvere fra 43 nasjoner under mesterskapet, 12 utøvere mer enn det offisielle 1113 og ett land mindre enn det offisielle antallet 44 som publisert.Den annonserte utøveren fra Makedonia dukket ikke opp.

* (1)
* (1)
* (37)
* (13)
* (2)
* (21)
* (12)
* (17)
* (85)
* (78)
* (2)
* (18)
* (21)
* (6)
* (6)
* (73)
* (8)
* (4)
* (7)
* (11)
* (1)
* (11)
* (1)
* (1)
* (6)
* (23)
* (32)
* (37)
* (25)
* (22)
* (96)
* (90)
* (11)
* (7)
* (58)
* (45)
* (28)
* (23)
* (6)
* (101)
* (27)
* (39)
* (12)

## Referanser


## Kilder
* Resultater, kvinner GBR Athletics
* Resultater, menn GBR Athletics
EM i friidrett 1998

**[[EM i friidrett 1998]]** ble arrangert i Budapest 18.–23. august. Øvelsene ble arrangert på Népstadion, der også EM i friidrett 1966 ble arrangert. Det deltok 1330 utøvere fra 44 land.

## Resultater
### Menn
#### Løpsøvelser

#### Tekniske øvelser

### Kvinner
#### Løpsøvelser

#### Tekniske øvelser

## Forkortelser
* MR: Mesterskapsrekord

## Medaljetabell

## Referanser


## Eksterne lenker
* Fullstendige resultater for alle finaledeltakere på CNN/Sports Illustrated (engelsk)
Otte Skade

**Otte Skade** (død 1673) var en dansk offiser.

Han var en bror av Offe Skade. 1646 ble han kaptein, 1650 kommandant i Christianopel. 1653 ble han oberstløytnant og kommandant på Kronborg, men kom snart etter til Norge, hvor han var oberst ved krigens begynnelse 1657, da han fikk befaling om å sitte i krigsrådet. 

1658 fikk han igjen overdratt seg kommandantskapet over Kronborg, men deltok ellers som oberst for smålenske regiment med stor dyktighet i krigen i Norge inntil fredsslutningen i 1660. Han var anfører for den norske troppene som kom Halden til unnsetning ved svenskenes angrep 14. september 1658, da han fikk en hest skutt under seg og en kule gjennom klærne. Følgende høst deltok han i innfallet i Sverige.

## Kilder
* *Dansk biografisk Lexikon*
Ivar Orgland

**Carl Ivar Orgland** (født 13. oktober 1921, død 16. juni 1994) var en norsk lyriker, lektor, gjendikter og ordbokredaktør.

Han debuterte med diktsamlinga *Lilje og sverd* i 1950, og ga deretter ut i alt 15 egne diktsamlinger, 23 gjendiktninger fra islandsk, én fra Gotland og én fra Færøyene (Janus Djurhuus). Gjendiktningene omfatter både samtidslyrikk og kristne middelalderkvad som *[[Harmsol]], [[Solarljod]], [[Nådens veg]]* og *[[Lilja]]*.

Orgland var universitetslektor i norsk ved både Islands Universitet  og Universitetet i Lund. Siden ble han lektor i islandsk ved Universitetet i Oslo. Han hadde dessuten doktorgrad i islandsk litteratur.

Han utga i 1976 læreboken *[[Við lærum íslensku]]*, i 1981 språkkurset *Lær litt islandsk*; og sammen med Frederik Raastad utga han i 1985/1992 *Islandsk-norsk ordbok* og i 1993 *Norsk-íslensk orðabók*.

For gjendiktningen *Dikt av islandske kvinner – frå 1700-tallet til våre dagar* mottok Orgland Bastianprisen i 1986. Han ble også mottaker av den islandske falkeorden og utnevnt til statsstipendiat i 1980. Den siste tiden av sitt liv tilbrakte han i Asker.

## Referanser
Luftforsvarets stasjon Kautokeino

**Luftforsvarets stasjon Kautokeino** var en kontroll- og varslingsstasjon som ble opprettet i Kautokeino kommune i 1955. LSTN Kautokeino ble nedlagt som selvstendig stasjon 40 år senere, i 1995. 

Stasjonen var en del av NATOs NADGE-system og dens militære kallesignal var *«Brandy»*. Ved nedleggelsen ble anlegget omgjort til et radarhode under Luftforsvarets stasjon Sørreisa.

## Tidslinje
*Høst 1945 – Flyvåpenet oppretter radiosenderstasjon i Kautokeino
*Høst 1954 – Bygging av stasjonen tar til, på høyden Hannumaras utenfor Kautokeino tettsted
*9. mars 1955 – Stasjonen etableres
*29. april 1955 – Radar settes i drift
*Oktober 1957 – Kautokeino observerer flyvninger med English Electric Canberra-fly fra Bardufoss, gjennom Finland og inn over Kola-halvøya
*1958 – Radaren byttes ut
*1958 – Stasjonen igangsetter utbedring av flystripen fra krigens dager
*22. mars 1961 – Ny kaserne og messe innvies
*1969 – Ny administrasjonsbygning tas i bruk
*9. februar 1972 – *Gapfiller*-radar på Iskuras sør for Karasjok settes i drift for å "lappe hull" i radardekningen
*16. april 1972 – Radaren på stasjonen tas ut av drift, radarhode på Rassegalvarre settes i drift like etter. Kautokeino er nå en fullverdig del av NATOs varslingskjede
*28. desember 1984 – Kautokeinos radarhoder er de første i NADGE-systemet til å observere en russisk krysserrakett på vidvanke inn over norsk og finsk luftrom
*13. mai 1985 – Radaren på Iskuras tas ut av drift
*1. mars 1987 – Radaren på Iskuras settes i drift igjen
*28. mai 1988 – FENRIS dataoverføringssystem overflødiggjør operasjonsrommet i Kautokeino
*30. juni 1988 – Stasjonen blir administrativt underlagt Banak flystasjon og operativt underlagt Luftforsvarets stasjon Sørreisa
*1992 – Kongen og Dronningen besøker stasjonen
*9. mars 1995 – LSTN Kautokeino feirer 40 år
*1. august 1995 – Stasjonen opphører, samarbeidet med Banak avsluttes. Avdelingen er fra nå av en del av LSTN Sørreisa

## Stasjonssjefer

## Se også
* Luftforsvaret

## Eksterne lenker
Ekte frosker

* Ceratobatrachinae
* Conrauinae
* Dicroglossinae
* Micrixalinae
* Nyctibatrachinae
* Petropedetinae
* Ptychadeninae
* Raninae
* Ranixalinae

**Ekte frosker** er en familie av springpadder som har kraftige bakben (springben) med svømmehud, korte forben, glatt, slimet hud med enkelte vorter (kjertler) på ryggsiden, små tenner bare i overkjeven, og baktil todelt tunge, festet forrest i munnen. 

Til disse hører de fire norske artene, nemlig buttsnutefrosk, spissnutefrosk, damfrosk og latterfrosk. Ellers er det kjent en rekke andre arter både i Europa, Asia, Afrika og Amerika. I Australia finnes bare en art, australsk skogsfrosk, som holder seg helt nord i landet.

Gruppen er veldig variert når det gjelder størrelse. De fleste artene legger eggene sine i vann og går gjennom et rumpetroll-stadium før de utvikler seg til frosker. 

## Arter registrert i Norge
* buttsnutefrosk, *Rana temporaria*
* spissnutefrosk, *Rana arvalis*
* damfrosk, *Rana lessonae*
* latterfrosk, *Rana ridibunda*

## Referanser


## Eksterne lenker
*
Bret Hart

**Bret Sergeant Hart** (født 2. juli 1957 i Calgary, Alberta), også kjent som **Bret «The Hitman» Hart**, er en tidligere fribryter i World Wrestling Federation (senere World Wrestling Entertainment) og World Championship Wrestling. Han er tatt opp i begge forbundenes Hall of Fame.

Den 4. januar 2010 var han også gjestevert på WWE Monday Night Raw. Den 17. mai 2010 vant han U.S Championship for femte gang. Han slo The Miz med god hjelp av The Hart Dynasty. Miz hadde Jericho, William Regal og Koslov på sin side. Fra 2010, ble Hart utropt av sjefen av WWE til General Manager for RAW.

## Referanser


## Eksterne lenker
* 
* 
* 
* 
*  Brethart.info
Føringatíðindi

***Føringatíðindi*** (oversatt: «Færøyingetidende») var en færøysk avis. Den utkom fra januar 1890 til desember 1901, og igjen fra januar til februar 1906. Avisen var organ for foreningen Føringafelag, og var den første avisen skrevet på færøysk.

Den lengstfungerende redaktøren, Rasmus Effersøe, var en av de ledende menn i den færøyske selvstyrekampen i sin generasjon, og var en av innbyderne til Julemøtet i 1888. Redaktør i den korte perioden i 1906, Andrias Christian Evensen, var blant de første til å utbre færøysk som undervisnings- og kirkespråk.

## Redaktører
*Rasmus Effersøe 1890–1901
*Andrias Christian Evensen 1906

## Eksterne lenker
* Digitaliserte utgaver på *timarit.is*
Drømmemilen

Drømmemilen er et begrep som er knyttet til løp av en engelsk mil (1609 meter) innen friidrett. Drømmegrensen som knyttes til begrepet drømmemilen var 4 minutter. Briten Roger Bannister var først i verden med å klare det, han løp i mai 1954 på 3.59,4 i Oxford. Verdensrekorden per 1. januar 2008 er 3 minutter og 43,13 sekunder, et løp Hicham El Guerrouj presterte i Roma i 1999.

John Walker fra New Zealand presterte 129 løp under 4 minutter, og var på veien dit først med 100 løp under i drømmegrensen. Steve Scott fra USA har flest løp under 4 minutter med sine 136.

## Drømmemilen på Bislett
Begrepet er også knyttet til Bislett Games, der drømmemilen har hatt lang tradisjon som et av høydepunktene. Spesielt mye oppmerksomhet var det i perioden Britene Sebastian Coe, Steve Ovett og Steve Cram dominerte verdens mellomdistanseløp. Disse tre satte hver sin verdensrekord på en engelsk mil på Bislett stadion. Coe med 3.48,95 den 17. juli 1979, Ovett med 3.48,8 den 1. juli 1980, og sist Cram med sin fantastiske rekord på 3.46,32 den 27. juli 1985.

Et annet høydepunkt fra drømmemilen på Bislett var 31. juli 1974 da Knut Kvalheim vant på 3.56,2, en tid som stod som norsk rekord i 38 år. I det samme løpet kom Larvik-løperen Lars Martin Kaupang på 5.-plass, også han under drømmegrensen, med 3.59,9.

Henrik Ingebrigtsen senket sin egen norske rekord under Bislett Games 2014. Filip Ingebrigtsen løp under 3.50 under Bislett Games 2019. I 2022 var Jakob Ingebrigtsen 14 hundredeler fra Steve Crams europarekord fra 1985.

## Referanser


## Eksterne lenker
* IAAF.org verdens beste gjennom tidene
* Friidrett.no Norges beste gjennom tidene
Anne Marie Carl Nielsen

**Anne Marie Carl Nielsen** (født Brodersen 21. juni 1863 i Sønder Stenderup, død 21. februar 1945 i København) var en dansk billedhugger, gift med komponisten Carl Nielsen.

## Priser og utmerkelser (utvalg)
* 1932 – Thorvaldsenmedaljen
* 1927 – Medaljen Ingenio et arti
* 1926 – Tagea Brandts Rejselegat
* 1907 – De neuhausenske priser

## Referanser


## Kilder
* Kvinfo.dk – biografi 
* 

## Eksterne lenker
*
Normal

**Normal** kan referere til:
*Normalitet (adferd) i oppførsel
*Normalitet  — Konsentrasjonsmål innen kjemi
*Normal (geometri) — I geometri en vektor eller et linjestykke som danner en rett vinkel med en linje eller en flate
* Normal form i databasenormalisering
*Normal (metrologi) — målenormal
*Normal (meteorologi)
*Normal (film) — film fra 2003 regissert av Jane Anderson
*Normal, Alabama
*Normal, June
*Normal, Illinois
*Normal, Ohio
*Normal (plateselskap)
*NORMAL, Norsk organisasjon for reform av marihuanalovgivningen
* Normal (butikkjede)

## Eksterne lenker
Hovedserien 1948–49

**Hovedserien 1948-49** var navnet på det øverste nivået i det norske seriesystemet i fotball som gikk fra august 1948 til mai 1949. Hovedserien var delt opp i to avdelinger, med åtte lag hver. Vålerengen vant gruppe A, og Fredrikstad gruppe B. De to klubbene spilte finale over to kamper. Fredrikstad vant begge, henholdsvis 3&ndash;1 og 3&ndash;0.

## Gruppe A

## Gruppe B



2 Runde 1948/1949

## Finale
*6. juni 1949:  –  1-3
*12. juni 1949:	 –  3-0 (samlet 6-1)

## Referanser
Føringafelag

**Føringafelag** var en politisk-kulturell forening på Færøyene. Foreningen ble stiftet i Tórshavn på trettendedagen 6. januar 1889, som en følge av «julemøtet» andre juledag. De førende kreftene var Rasmus Effersøe og Jóannes Patursson.

Føringafelag hadde som formål å fremme det færøyske språket og færøyingenes nasjonalfølelse.

Føringafelag stod for noen av de første folkemøtene på Færøyene. I 1890 etablerte foreningen sin egen avis, *[[Føringatíðindi]]*, som ble den første avisen skrevet på færøysk. Foreningen organiserte også opplæring i V.U. Hammershaimbs rettskrivningslære.

I midten av 1890-årene hadde Føringafelag 400–500 medlemmer. Det hadde også blitt dannet ungdomslag med lignende formål. Meningene var delte innen den nasjonale bevegelsen om hvordan den skulle opptre politisk. Rundt 1900 var motsetningene så tydelig avtegnet at Føringafelag hadde mistet sin betydning som samlingssted.

## Referanser
Bill Pinkham

**Bill Pinkham** (født 1958 i Washington D.C., USA) er en amerikansk hundekjører fra Glenwood Springs, Colorado, USA. 

Pinkham vokste opp i New Jersey, men flyttet til Colorado i 1980. Han startet med hundekjøring i 1994, og debuterte i Yukon Quest i 2001. I dette løpet endte han som nummer 15, mens han ble nummer 23 i 2002. 

I 2003 debuterte Bill Pinkham i Iditarod som nummer 37. Totalt har han deltatt 4 ganger i verdens lengste hundesledeløp, og hans beste plassering er fra 2004 da han ble nummer 33.

## Plasseringer i Iditarod

## Plasseringer i Yukon Quest

## Eksterne lenker
* 
* 
* Biografiside fra Cabela
Hovedserien 1949–50

**Hovedserien 1949&ndash;50** var navnet på det øverste nivået i det norske seriesystemet i fotball som gikk fra august 1949 til mai 1950. Hovedserien var delt opp i to avdelinger, med åtte lag hver.  vant gruppe A, og Fredrikstad gruppe B. De to klubbene spilte finale over to kamper. Fram vant etter å ha vunnet og spilt uavgjort.

## Gruppe A

## Gruppe B

## Finale
*11. juni 1950:  -  1&ndash;1
*18. juni 1950:	 -  1&ndash;0 (samlet 2&ndash;1)

## Referanser
Edith Aas

**Edith Aas** (1924–1976) var en norsk billedhugger. Hun gikk på Kunstakademiet 1946–49 og studerte i Paris 1949–50 under Ossip Zadkine. 
Hun fikk La Medaille d'argent de la ville de Paris i 1959 og Morgenbladets pris i 1967.

## Referanser


## Litteratur
* Kjerschow, Elsebet (1986) «Aas, Edith (Meisel)» I: *Norsk kunstnerleksikon*, b. 4, s. 580–581. Oslo, Universitetsforlaget. ISBN 82-00-18323-8
Bryan Mills

**Bryan Mills** (født i Wisconsin, USA) er en amerikansk hundekjører fra Merango, Wisconsin, USA. 

Mills startet med hundekjøring i 2002 etter at han hadde vært aktivt med i Ben Stamm sine forberedelsene for Iditarod 2002.  

I 2005 debuterte han i Iditarod med en 53.-plass, og med den prestasjonen ble han den andre hundekjøreren fra Wisconsin som hadde fullført Iditarod. Neste gang han deltok i verdens lengste hundesledeløp var i 2006, og i dette løpet ble han nummer 32. 

Bryan Mills har jobbet som selvstendig næringsdrivende siden 1990.

## Plasseringer i Iditarod

## Eksterne lenker
* 
* Biografiside fra Cabela
Arthur Albiston

**Arthur Richard Albiston** (født 14. juli 1957) er en skotsk tidligere fotballspiller.

Han startet sin karriere i Manchester United hvor han debuterte i 1974. Som en solid forsvarsspiller for klubben var han med på å vinne FA-cupen i 1977, 1983 og 1985. Han spilte senere for klubber som WBA, Chesterfield, Chester City og Molde FK.

Han spilte også 14 landskamper for , inkludert 1 i Mexico-VM i 1986.

## Karriere

## Referanser


## Eksterne lenker
*
TB

## «TB» kan vise til
* Terabit, måleenhet
*Terabyte, måleenhet
* Tuberkulose, infeksjonssykdom
* Tvøroyrar Bóltfelag, fotballklub
*Tønsbergs Blad, dagsavis
*Teknisk Bureau, norsk selskap
Studentisert residual

**Studentisert residual** er residualet justert ved å dividere det med et estimat av standardavvik. Studentisering av residualer er en viktig teknikk ved å avdekke enkeltobervasjoner som avviker fra data.

Begrepet *Studentisert residual* er oppkalt til ære for William Sealey Gosset som skreiv under pseudonymet *Student*.
Å (Moskenes)

**Å** eller **Å i Lofoten** er et sted i Moskenes i Nordland. Stedet ligger på sørøstsiden av Moskenesøya, og er endepunktet for europavei 10. Stedet var frem til slutten av 1990-tallet et fiskevær.

I dag er turismen stadig viktigere for Å, selv om stedet tradisjonelt har vært et fiskevær med blant annet tørrfiskhjeller og trandamperi. På Å finnes to museer: Lofoten Tørrfiskmuseum og Norsk Fiskeværsmuseum.


File:Å Lofoten 01.jpg|Det gamle trandamperiet og flere andre bygninger inngår i Norsk Fiskeværsmuseum på Å. 
File:Å, Moskenes; Norway 22.jpg|Bryggeanlegg med restaurant og annet.


## Se også
* Norsk Fiskeværsmuseum.
* Lofoten Tørrfiskmuseum

## Eksterne lenker
* 
*
Robert Bundtzen

**Robert Bundtzen** (født 1949 i Nord-Dakota, USA) er en amerikansk hundekjører fra Anchorage, Alaska, USA. 

Bundtzen flyttet til Alaska da han var 11 år. Selv om han startet med hundekjøring som tenåring, var det først i 1993 at han begynte å satse seriøst på sporten.

I 1995 debuterte han i Iditarod med en 40.-plass. Totalt har han deltatt 8 ganger i verdens lengste hundesledeløp, og hans beste plassering er fra 1997 da han ble nummer 27.

Robert Bundtzen har jobbet som spesialist innen infeksjonssykdommer siden 1984.

## Plasseringer i Iditarod

## Eksterne lenker
* 
* 
* Biografiside fra Cabela
Augusta (Georgia)

**Augusta** er en by i den amerikanske delstaten Georgia. Ved folketellingen i 2000 hadde byen et folketall på . Augusta ligger på Georgias grense mot Sør-Carolina, omkring 240 kilometer øst for Atlanta.

## Referanser


## Eksterne lenker
* 
* Augusta State University
Hovedserien 1950–51

**Hovedserien 1950-51** var navnet på det øverste nivået i det norske seriesystemet i fotball som gikk fra august 1950 til juni 1951. Hovedserien var delt opp i to avdelinger, med åtte lag hver.  vant gruppe A, og  gruppe B. De to klubbene spilte finale over to kamper. Fredrikstad vant begge, med 3-1 borte og 4-2 hjemme.

## Gruppe A

## Gruppe B

## Finale
*21. juni 1951:  -  1-3
*26. juni 1951:	 -  4-2 (sammenlagt 7-3)

## Referanser
Augusta

**Augusta** har flere betydninger:

*Augusta (Sicilia) på Sicilia
*Augusta (Ontario) i Ontario
*Augusta (Arkansas) i Arkansas
*Augusta (Georgia) i Georgia
*Augusta (Kansas) i Kansas
*Augusta (Maine) i Maine
*Augusta (New York) i New York
*Augusta National Golf Club
*Augusta (navn)
Georgia (andre betydninger)

**Georgia** kan vise til:

*Georgia – et land i Kaukasus, se også
**Den demokratiske republikken Georgia
**Den georgiske sosialistiske sovjetrepublikk
*Georgia (USA) – en delstat i USA
*Georgia (Vermont) – en kommune i delstaten Vermont i USA
*Georgia (skrifttype) – en skrifttype
*Georgia (film, 1988) – en film fra 1988
*Georgia (film, 1995) – en film fra 1995
*USS Georgia (BB-15) – et amerikansk slagskip
*USS Georgia (SSBN-729) – en amerikansk undervannsbåt
*CSS Georgia – en amerikansk krysser
*Georgia (navn) – et kvinnenavn, variant av Georg